Rikunarita-ORG/Wikinium huggingface dataset:
# மெய்க்கருவுயிரி

| மெய்க்கருவுயிரி Eukaryote புதைப்படிவ காலம்:Statherian–Present 1700–0Ma
Pha.
Proterozoic
Archean
Had.
 |
| --- |
| CryptistaViridiplantae (தாவரங்கள்)DiscobaAmoebozoaRhizariaAlveolataHolozoa (விலங்குகள்)Holomycota (பூஞ்சை) |
| உயிரியல் வகைப்பாடு  |
| திணை: | **மெய்க்கருவுயிரி** (சாட்தான், 1925) இராபர்ட் ஹார்டிங் விட்டேகர் & லின் மர்குலிஸ், 1978 |
| Supergroups and திணை (உயிரியல்) |
| * வியர்ப்புயிரி
	+ SAR supergroup
	+ Haptista
	+ Cryptista
	+ Archaeplastida (incl. தாவரம்)
	+ புரோவோரா
* Hemimastigophora
* மெட்டமொனாடா
* Malawimonadida
* அன்சைரோமொனாடிடா
* CRuMs
* அமார்பியா
	+ அமீபோசூவா
	+ பிரேவிடியா
	+ Apusomonadida
	+ Opisthokonta
		- கோலோமைகோட்டா (incl. பூஞ்சை)
		- கோலோசூவா (incl. விலங்கு)
 |
| வேறு பெயர்கள் |
| * யூகேரியா வூசீ மற்றும் பலர், 1990
* யூகேரியா லின் மர்குலிஸ் 1996
 |

**மெய்க்கருவுயிரி** (Eukaryote) எனப்படுவது, மென்சவ்வுகளால் சூழப்பட்ட சிக்கலான அமைப்புக்களைக் கொண்ட உயிரணுக்களாலான உயிரினம் ஆகும். இது நிலைக்கருவிலி உயிரினங்களிலிருந்து வேறுபடுவது முக்கியமாக மரபணு அல்லது பாரம்பரியப் பொருளைக் கொண்டிருக்கும் நிலையான கருவையும், அதனை மூடியுள்ள கருமென்சவ்வையும் கொண்டிருப்பதனால் ஆகும். அனேகமான மெய்க்கருவுயிரிகள் மென்சவ்வால் மூடப்பட்ட இழைமணிகள், பசுங்கனிகம் அல்லது பச்சைய உருமணிகள், கொல்கி உபகரணங்கள் போன்ற நுண்ணுறுப்புக்களைக் கொண்டிருக்கும். தாவரங்கள், விலங்குகள், பூஞ்சைகள் போன்ற பல்கல உயிரினங்கள் யாவும் பொதுவாக இவ்வகை மெய்க்கருவுயிரிகளேயாகும்.

## கலத்தின் கட்டமைப்பு அம்சங்கள்

மெய்க்கருவுயிரி கலமானது நிலைக்கருவிலி கலத்தை விட அளவில் பெரியது. மெய்க்கருவுயிரி கலத்தில் ஓர் கரு (கலத்தின் அனுசேபத் தொழிற்பாடுகளைக் கட்டுப்படுத்தும் அலகு) காணப்படும். எனினும் நிலைக்கருவிலி கலத்தில் கரு மென்சவ்வு அற்ற ஓர் போலியான கரு போன்ற DNA திரள் மாத்திரமே காணப்படும்.அத்தோடு மெய்க்கருவுயிரி கலத்தில் மாத்திரமே நுண்ணுறுப்புகள் காணப்படும்.

## மெய்க்கருவுயிரி கலங்களுக்கிடையிலான வித்தியாசங்கள்

மெய்க்கருவுயிரி கலங்களை இலகுவான பயன்பாட்டுக்காக தாவரக் கலம், விலங்குக் கலம் எனப் பிரித்து நோக்கலாம்.

### விலங்குக் கலம்

ஒரு விலங்குக் கலமொன்றின் கட்டமைப்பு
விலங்குக் கலத்தில் பச்சையவுருமணியோ, கலச்சுவரோ காணப்படுவதில்லை. இதில் சிறிய தற்காலிகமான புன்வெற்றிடங்களே இருக்கும். இதில் கலச்சுவர் இல்லாததால் இதனால் எந்த வடிவத்தையும் அடைய முடியும். உதாரணமாக மனித வெண்குருதிக் கலங்கள் ஏனைய நோயை ஏற்படுத்தும் கலங்களை விழுங்க முடியும். மனித உடலில் மாத்திரம் 210க்கும் மேற்பட்ட கலவகைகள் உள்ளன.

### தாவரக் கலம்

ஒரு தாவரக் கலமொன்றின் கட்டமைப்பு
தாவரக் கலங்கள் கரு உள்ள கலங்களாகும். எனவே இவை மெய்க்கருவுயிரி கலங்களாகும். இவற்றில் ஒளித்தொகுப்புக்குத் தேவையான பச்சையம் காணப்படுவது ஒரு சிறப்பம்சமாகும். இவற்றில் விலங்குக் கலங்களில் காணப்படாத பல விசேட அமைப்புகள் உள்ளன:

* கலத்தின் மத்தியில் உள்ள பெரிய புன்வெற்றிடம்.
* செல்லுலோஸ், அரைசெல்லுலோஸ் மற்றும் பெக்டின் ஆல் அக்கப்பட்ட கலச்சுவர். விலங்குக் கலத்தில் இவ்வாறானதொரு அமைப்பு காணப்படுவதில்லை. பூஞ்சையின் கலச்சுவர் கைடினால் ஆனதென்பதால் தாவரக் கலத்திலிருந்து பூஞ்சையின் கலம் வேறுபடும்.
* ஒளித்தொகுப்புக்காக விசேடமாக தாவரக் கலத்தில் பச்சையவுருமணி இருக்கும்.

## அடிக்குறிப்புகள்
# கேவலியர்-சுமித்

| தோமசு கவாலியர்-சுமித் |
| --- |
|  |
| பிறப்பு | (1942-10-21)21 அக்டோபர் 1942 இலண்டன், ஐக்கிய இராச்சியம் |
| இறப்பு | 19 மார்ச்சு 2021(2021-03-19) (அகவை 78) |
| தேசியம் | பிரித்தானியர் |
| துறை | விலங்கியல் |
| பணியிடங்கள் | கிங்சு கல்லூரி லண்டன், பிரித்தானி கொலம்பியா பல்கலைக் கழகம், ஆக்சுபோர்டு பல்கலைக்கழகம் |
| கல்வி கற்ற இடங்கள் | கோன்வில் மற்றும் கையசு கல்லூரி கேம்பிரிச்சுப் பல்கலைக்கழகம், |
| ஆய்வேடு | *Organelle Development in* Chlamydomonas reinhardii' (1967) |
| அறியப்படுவது | Cavalier-Smith's system of classification |
| விருதுகள் | அரசு கழகத்தின் ஆய்வுறுப்பினர் (1998) International Prize for Biology (2004) The Linnean Medal (2007) பிரிங்க் பதக்கம் (2007) |
| **இணையதளம்** www.zoo.ox.ac.uk/people/view/cavaliersmith\_t.htm |

**கேவலியர்-சுமித்** (*Thomas Cavalier-Smith*) அல்லது *தோமசு கவாலியர்-சுமித்* (அக்டோபர் 21, 1942- மார்ச் 19, 2021) என்பவர் பிரித்தானிய பரிணாம உயிரியலாளரும், வகைப்பாட்டியல் அறிஞரும் ஆவார். இவர் உயிரினங்களை வகைப்படுத்தும் முறையில் புரட்சிகரமான மாற்றங்களை ஏற்படுத்தியவர்.

## பிறப்பும், கல்வியும்

தாமசு அக்டோபர் 21, 1942 அன்று இலண்டனில் பிறந்தார். கேம்பிரிட்ச்சு பல்கலைக்கழகத்தில் இளங்கலை படிப்பை முடித்த அவர், லண்டன் கிங்ஸ் கல்லூரியில் தனது முனைவர் பட்டத்தைப் பெற்றார். இவரது ஆரம்பகால ஆய்வுகள் நுண்ணுயிரிகளின் வளர்ச்சி குறித்தும், செல் அமைப்புகளைப் பற்றியதாகவும் அமைந்திருந்தது.

## உயிரியல் வகைப்பாட்டில் பங்களிப்பு

கவாலியர்-சுமித் உயிரினங்களை ஆறு, ஏழு மற்றும் எட்டு உலகங்களாக (Kingdoms) பிரிக்கும் புதிய வகைப்பாட்டு முறைகளை முன்வைத்தார். குறிப்பாக, 1981-இல் 'குரோமிஸ்டா' (Chromista) என்ற புதிய உலகத்தை அறிமுகப்படுத்தினார். இவரது வகைப்பாட்டு முறையில் 'புரோட்டோசோவா' உலகத்தைப் பற்றிய புரிதல்கள் மிக முக்கியமானவை ஆகும். மரபணுத் தகவல்கள், நுண்ணோக்கி ஆகியவற்றின் ஆய்வுகளின் அடிப்படையில் அவர் உயிரினங்களின் கிளைகளுக்கிடையிலான பரிணாமத் தொடர்புகளை விளக்கினார்.

## விருதுகள்

இவர் உயிரினங்களின் 'வாழ்க்கை மரம்' (Tree of Life) பற்றிய கோட்பாடுகளைத் தொடர்ந்து மாற்றியமைப்பதில் ஆர்வம் காட்டினார். இதற்காக 1998-இல் இராயல் சொசைட்டியின் உறுப்பினராகத் (FRS) தேர்ந்தெடுக்கப்பட்டார். 2004-இல் உயிரியலுக்கான பன்னாட்டுப் பரிசையும், 2007-இல் விலங்கியல் சங்கத்தின் பிரிங்க் பதக்கத்தையும் வென்றார்.

## பணிகள்

பிரிட்டிசு கொலம்பியா பல்கலைக்கழகத்தில் தாவரவியல் பேராசிரியராகப் பணியாற்றிய இவர், பின்னர் ஆக்சுபோர்டு பல்கலைக்கழகத்தில் பரிணாம உயிரியல் பேராசிரியராக, 2000-ஆம் ஆண்டு முதல் பணியாற்றினார். பல புதிய தொகுதிகளையும், (Phyla) வகுப்புகளையும் உயிரின வகைப்பாட்டில் சேர்த்த பெருமை இவரைச் சாரும்.

## மறைவு

தாமசு கவாலியர்-சுமித் மார்ச் 19, 2021 அன்று தனது 78-ஆவது வயதில் காலமானார். உயிரியல் வகைப்பாட்டியல் துறையில் இவரது ஆய்வுகள் இன்றும் மிக முக்கியமான வழிகாட்டியாகக் கருதப்படுகின்றன.

## மேற்கோள்கள்
# புரதப்பீழை

| பிரீயான் Prion |
| --- |
|  |
| முக்கிய புரதப்பீழையின் முப்பரிமாண அமைப்பு |
| உச்சரிப்பு | * /ˈpriːɒn/ (கேட்க), /ˈpraɪɒn/
 |
| வகைப்பாடு மற்றும் வெளிச்சான்றுகள் |
| சிறப்பு | தொற்றுநோய்கள் |

படத்தில் காணப்படுவது நுண் ஓட்டைகள் கொண்ட புரதப்பீடைகளால் தாக்கப்பட்ட இழையமாகும். இது பஞ்சு போன்றத் தோற்றத்தைப் பெறுவதுடன், மூளையிலுள்ள பஞ்சு போன்ற இழையங்களைத் தாக்கி அழிக்கிறது.
**புரதப்பீழை** (*prion*, **பிரீயான்**), என்பது தவறாக மடிக்கப்பட்ட, முறைவடிவம்பெறா அல்லது ஒழுங்கற்ற புரதமாகும், இது அதே புரதத்தின் இயல்பான மாறுபாடுகளில் தவறாக மடிப்பைத் தூண்டுகிறது, இது உயிரணு இறப்பிற்குத் வழிவகுக்கிறது. புரதப்பீழைகள் பரவக்கூடிய பஞ்சியத் தோற்ற மூளைவீக்கம் (TSEs) எனப்படும் பிரீயான் நோய்களுக்குக் காரணமாகின்றன, இவை மனிதர்களையும் விலங்குகளையும் பாதிக்கும் ஆபத்தான, பரவக்கூடிய நரம்புச் சீரழிவு நோய்களாகும். இந்தப் புரதங்கள் மரபணு மாற்றங்கள் காரணமாகவோ அல்லது ஏற்கனவே தவறாக மடிக்கப்பட்ட புரதத்திற்கு வெளிப்படுவதன் மூலமாகவோ, அவ்வப்போது தவறாக மடிந்து போகலாம். இது மற்றப் புரதங்களில் தவறாக மடிப்பைப் பரப்பக்கூடிய அசாதாரண முப்பரிமாண அமைப்புக்கு வழிவகுக்கும்.

பிரீயான் என்ற சொல் 'புரதத்தாலான தொற்றுத் துகள்' என்ற சொற்களில் இருந்து பெறப்பட்டது. பிரீயான்கள் கருவமிலங்களைக் (டி. என். ஏ. அல்லது இரைபோ கருவமிலம்) கொண்டிருப்பதில்லை. மூளையின் அமைப்பு அல்லது நரம்புத் திசுக்களைப் பாதிப்பதன் மூலம் இவை நோய்களை ஏற்படுத்துகின்றன. எ.கா. குயிட்ஸ்பெல்ட் ஜேக்கப் நோய்.

புரதப்பீழைகளில் எந்த ஒரு மரபுப் பொருளும் இல்லை என்பதனால், இவை ஏனைய நோய்க்காரணிகளிடம் இருந்து முரண்பட்டிருக்கின்றன. தீநுண்மியைப் போன்று இவையும் நோய் உண்டாக்கும் ஒரு காரணியாக இருப்பினும், தீநுண்மிகள் மரபுப் பொருளான டி. என். ஏ. அல்லது ஆர்.என்.ஏ யைக் கொண்டிருப்பதனால், அவற்றிலிருந்து இவை வேறுபடுகின்றன. புரதப்பீழைகள் சில முறைவடிவம்பெறா அல்லது ஒழுங்கற்ற புரதப்பொருளால் ஆக்கப்பட்டு, இவ்வகையான ஒழுங்கற்ற புரதத்தைக் கடத்தும் தன்மையைப் பெற்றிருப்பதனால், மனிதர்களிலோ அல்லது வேறு விலங்குகளிலோ இறப்பை ஏற்படுத்தக்கூடிய தொற்றும் தன்மை கொண்ட தொற்றுநோய்களை உருவாக்குகிறது. இவ்வகையான ஒழுங்கற்ற புரதங்கள் புரத மடிப்படைதல் மூலம் ஏற்படுகிறது. ஒழுங்கற்ற புரதங்கள் இழையங்களில் மாறுதல்களை உண்டுசெய்து, அவை நோயாக உருவெடுக்கின்றன. பொதுவாக மனிதரில் இவ்வகையான புரதப்பீழைகளால் நரம்பணுவின் அமைப்பு, தொழிற்பாடு ஆகியவற்றில் பாதிப்பு ஏற்பட்டு நரம்பணுச்சிதைவு நடைபெற்று, நரம்பணுக்கள் இறப்பதுவரை செல்லக் கூடிய நரம்பணுச்சிதைவு நோய்கள் ஏற்படுகின்றன.

## மேற்கோள்கள்

## வெளி இணைப்புகள்

* "Prion Diseases". US Centers for Disease Control and Prevention. April 22, 2024.[ CDC] –
* World Health Organisation – WHO information on prion diseases
* The UK BSE Inquiry – Report of the UK public inquiry into BSE and variant CJD
* UK Spongiform Encephalopathy Advisory Committee (SEAC)
* "Prion Diseases". *Health: Brain, Nerves and Spine: Infectious Diseases*. Johns Hopkins Medicine.
* "Elucidating\_the\_Mechanism\_for\_Prion\_Formation".

|  |  |
| --- | --- |
| வகைப்பாடு | * **ஐ.சி.டி.-10**: A81{{{2}}}.{{{3}}}
* **ஐ.சி.டி.-9**: 046
 |
| வெளி இணைப்புகள் |  |
# கருவமிலம்

இரு முக்கியமான கருவமிலங்களுக்கு இடையேயான ஒப்பீடு. இருவகைக் கருவமிலங்களின் சுருளமைப்பையும், அவற்றில் உப்பு மூலங்களின் பிணைப்புக்களையும் எடுத்துக் காட்டும் படம்
1869 இல், கருவமிலங்களை முதலில் கண்டறிந்த சுவிட்சர்லாந்து நாட்டைச் சேர்ந்த அறிவியலாளர் பிரிடிரிக் மியெசர். அவர் இவற்றை நியூக்கிளின் என்று அழைத்ததுடன், அவை மரபியலில் தொடர்பு கொண்டவையாக இருக்கலாம் என்றும் கூறினார்
**கருவமிலங்கள்** அல்லது **கருக்காடிகள்** (Nucleic acids) எனப்படுபவை உயிரினங்களின் வாழ்க்கைக்கு அத்தியாவசியமான டி.என்.ஏ (தாயனை அல்லது ஆக்சியகற்றப்பட்ட இரைபோ கருவமிலம்), ஆர்.என்.ஏ (ஆறனை அல்லது இரைபோ கருவமிலம்) என்பவற்றைக் கொண்ட உயிரியல் மூலக்கூறுகளாகும். இவையே உயிரினங்களின் அனைத்து உடலியங்கியல் தேவைகளுக்குமான புரதங்களை ஆக்கத் தேவையான அமினோ அமிலங்களுக்குரிய தகவல்களைக் கொண்டுள்ளன. இதனை 1871 இல் முதலில் அறிமுகப்படுத்தியவர் பிரிடிரிக் மியெசர் (Friedrich Miescher) ஆவார்.

கருவமிலங்கள் இரைபோசு எனப்படும் ஐங்கரிம இனியம் ஒன்றையும், பொசுபேற்று மூலக்கூறு ஒன்றையும், நைதரசக் காரம் அல்லது நைதரச உப்புமூலம் ஒன்றையும் கொண்டு கட்டியமைக்கப்பட்ட நியூக்கிளியோட்டைடுக்களாலான நீண்ட சங்கிலியாலானவையாகும்.

இது அனைத்து உயிரினங்களுக்கும் தேவையான நான்கு பெரிய பிரிவுகளில் அடங்கும் பருமூலக்கூறுகளில் ஒன்றாகும். இது தவிர்ந்த ஏனைய மூன்று பருமூலக்கூறுகளும் காபோவைதரேட்டுக்கள், புரதங்கள், லிப்பிட்டுக்கள் ஆகும்.

## வரலாறு

* பிரிடிரிக் மியெசர் என்பவரால் 1869 இல், கருவமிலம் கண்டுபிடிக்கப்பட்டது. இவர் வெண்குருதியணுக்களின் கருவில் இருந்து பொஸ்பேற்று மூலக்கூறுகளை அதிகளவில் கொண்ட, சில வேதிப்பொருட்களைப் பிரித்தெடுத்தார். அதனை அவர் நியூக்கிளின் (Nuclein) எனப் பெயரிட்டார். அதுவே தற்போது நியூகிளிக்கமிலங்கள் அல்லது கருவமிலங்கள் என அறியப்படுகின்றன.
* 1889 ஆம் ஆண்டில் ரிச்சார்ட் அல்ட்மன் (Richard Altmann) என்பவர் நியூக்கிளின்கள் அமிலத் தன்மைகளைக் கொண்டிருப்பதாகக் கண்டறிந்த பின்னர் அவை நியூக்கிளிக்கமிலங்கள் அதாவது கருவமிலங்கள் என அழைக்கப்பட்டன.
* வில்லியம் அஸ்ற்பரி (William Astbury) என்பவரும் பெல் (Bell) என்பவரும் இணைந்து டி.என்.ஏ க்குரிய எக்ஸ் கதிர் படமொன்றை வெளியிட்டனர்.
* 1953 இல் வாட்சன், மற்றும் கிரிக் என்ற இருவரும் இணைந்து கருவமிலங்களின் மூலக்கூற்றுக் கட்டமைப்பை வெளியிட்டனர்.

புதிய உயிரியல் மற்றும் மருத்துவம்|மருத்துவ ஆய்வுகளில் இந்தக் கருவமிலங்கள் மிக முக்கிய பங்காற்றுவதுடன், மரபணுத்தொகை, தடய அறிவியல், உயிரித் தொழில்நுட்பம், மருந்து தயாரிப்பு போன்றவற்றிற்கும் ஒரு அடிப்படையை வழங்குகின்றது.
# ஏர்ன்ஸ்ட் ஹேக்கல்

| ஏர்ன்ஸ்ட் ஹேக்கல் ஹைன்ரிஹ் Ernst Haeckel Heinrich |
| --- |
|  |
| பிறப்பு | (1834-02-16)பெப்ரவரி 16, 1834 |
| இறப்பு | ஆகத்து 9, 1919(1919-08-09) (அகவை 85) |
| தேசியம் | செருமனியர் |

**ஏர்ன்ஸ்ட் ஹேக்கல்** (*Ernst Haeckel*, பெப்ரவரி 16, 1834 — ஆகஸ்ட் 9, 1919), பெயர் பெற்ற ஜேர்மன் உயிரியலாளரும், இயற்கையியலாளரும், மருத்துவரும், பேராசிரியரும், ஓவியரும் ஆவார். இவர் டார்வினைப் பின்பற்றுபவர், இயற்கை விஞ்ஞானத்தின் பொருள் முதல்வாதத்தை கடைபிடிப்பவர். இனவகை தோற்ற வளர்ச்சிக்கும் (phylogenesis), தனி உயிரின் தோற்ற வளர்ச்சிக்கும் இடையேயுள்ள சம்பந்தத்தைப் பற்றிய உயிர் மரபு ரீதியான விதியை வரையறுத்தார். (ontogenesis) இவர் பல இனங்களைக் கண்டுபிடித்து, விளக்கி அவற்றுக்கு பெயர்களும் இட்டுள்ளார். எல்லா உயிரினங்களையும் உட்படுத்திய இனவழிப் படிவரிசை (genealogical tree) ஒன்றையும் இவர் உருவாக்கியுள்ளார். அத்துடன் உயிரியல் தொடர்பான பல சொற்களையும் இவர் அறிமுகப்படுத்தினார். இவர் இயற்கை விஞ்ஞானத்தில் ஒரு பிற்போக்கான கருத்தோட்டமான சோஷல் டார்வினீயத்தின் நிறுவனரும், கொள்கைவாதியும் ஆவார்.

## மேற்கோள்கள்
# ஏர்பர்ட் கோப்லேன்டு

| ஏர்பர்ட் கோப்லேன்டு |
| --- |
| பிறப்பு | மே 21, 1902 சிகாகோ |
| இறப்பு | அக்டோபர் 15, 1968(1968-10-15) (அகவை 66) |
| அறியப்படுவது | திணை மோனிரா (Monera) |
| ஆய்வாளர் குறியீடு. (தாவரவியல்) | H.F.Copel. |

**ஏர்பர்ட் ஃபாக்னர் கோப்லேன்டு** (*Herbert Faulkner Copeland*) (மே 21, 1902 – அக்டோபர் 15, 1968) என்பவர் அமெரிக்க உயிரியலாளர் ஆவார். இவர் உயிரியல் இராச்சியங்கள் கோட்பாடு உருவாக்கத்தில் முக்கியப் பங்கு வகித்துள்ளார். குறிப்பாக , ஒருசெல் உயிரினங்களை மொனேரா இராச்சியத்தினையும், புரோட்டிஸ்டா இராச்சியத்தினையும் வகைப்படுத்தினார். 1966-ல், பாக்டீரியாக்களையும், நீலப்பச்சை பாசி எனப்படும் மிகவும் பழமையான பாசிகளில் ஒன்றையும், மொனேரா இராச்சியத்தின் கீழ் சேர்த்தார்.

அவரின் தந்தை எட்வின் கோப்லாண்ட் ஆவார். அவரும் பிலிப்பைன்ஸ் லாஸ் பானோஸ் பல்கலைக்கழகத்தில் வேளாண்மைக் கல்லூரியை நிறுவியவரும், முன்னணி பெரணித் தாவரவியலாளரும் ஆவார்.

## பன்னாட்டு பெயர்சுருக்கத் தரக்குறியீடு

* 41 தாவரங்களில் இவரது பெயர்சுருக்கம் நிறுவப்பட்டுள்ளது.

## மேற்கோள்கள்
# இராபர்ட் ஹார்டிங் விட்டேகர்

| இராபர்ட் ஹார்டிங் விட்டேகர் |
| --- |
| பிறப்பு | (1920-12-27)திசம்பர் 27, 1920 விசிடா, கான்சாஸ், ஐக்கிய அமெரிக்க நாடு |
| இறப்பு | அக்டோபர் 20, 1980(1980-10-20) (அகவை 59) இதாக்கா, நியூ யோர்க், அமெரிக்க ஐக்கிய நாடுகள் |
| தேசியம் | அமெரிக்கர் |
| துறை | சூழலியல் |
| பணியிடங்கள் | கோர்னெல் பல்கலைக்கழகம் |
| கல்வி கற்ற இடங்கள் | இலினொய் பல்கலைக்கழகம் (அர்பானா சாம்பேன்) |
| அறியப்படுவது | சூழலியலில்*கிரேடியன்ட் கோட்பாடு* திணை (உயிரியல்) |
| விருதுகள் | திறன்மிகு சூழலியலாளர் விருது (1981) |

**இராபர்ட் ஹார்டிங் விட்டேகர்** (Robet Harding Whittaker) அமெரிக்காவைச் சேர்ந்த தாவர சூழ்நிலையியல் அறிஞர். இவர் அமெரிக்காவின் கான்சாஸ் பகுதியில் விசிட்டா என்ற இடத்தில் 1920 ஆம் ஆண்டு திசம்பர் 27 ஆம் நாள் பிறந்தார்.

## கல்வி

இவர் தனது இளங்கலைப் பட்டத்தினை கன்சாஸில் டோபிக்கா என்னும் இடத்தில் வாஸ்பர்ன் முனிசிபல் கல்லூரியில் (தற்போது வாஸ்பர்ன் பல்கலைக்கழகம்) பயின்றார். அதன் பின்னர் இலினாஸ் பல்கலைக்கழகத்தில் இராணுவத்துறையில் முனைவர் பட்டம் பெற்றார்.

## பணி

இவர் வாசிங்டன் மாநிலக் கல்லூரியில் தனது கற்பித்தல் மற்றும் ஆராய்ச்சியினை மேற்கொண்டார். அதனைத் தொடர்ந்து புரோங்களின் கல்லூரி, கலிபோர்னியா பல்கலைக்கழகம், கார்னல் பல்கலைக்கழகம் ஆகியவற்றில் பணிபுரிந்தார்.

## சாதனை

இவர் 1969 ஆம் ஆண்டு உலகில் வாழும் உயிரினங்களை மொனிரா, புரோட்டிஸ்டா, பூஞ்சை, தாவர உலகம், விலங்கு உலகம் என ஐந்து வகையாக வகைப்படுத்தினார். எனவே இவர் வகைப்பாட்டியலின் தந்தை எனப் பெயர் பெற்றார்.

## இறப்பு

1980 ஆம் ஆண்டு அக்டோபர் 20 ஆம் நாளில் தனது 59 ஆவது வயதில் நியூயார்க் அருகில் உள்ள இச்சாக என்னும் இடத்தில் காலமானார்.

## மேற்கோள்கள்
# இயற்கை வரலாறு

**இயற்கை வரலாறு** தாவரங்கள் மற்றும் விலங்குகளின் வாழ்க்கை மற்றும் இயல்புகளைக் கவனிக்கும் அறிவியல் ஆய்வினைக் குறிக்கும். இவை எந்தவொரு சோதனையும் நிகழ்த்தாமல் அவற்றின் இயற்கைப்போக்கில் பொறுமையாக பலகாலம் கவனிப்புப் பணிகளில் ஈடுபட்டு தொகுத்த அறிவியல் கூறாகும். கல்விசார்ந்த இதழ்களை விட அறிவியல் இதழ்களைக் கொண்டே இந்த ஆராய்ச்சிகள் முன்னெடுக்கப்படுகின்றன. இயற்கை அறிவியலில் வகைப்படுத்தப்பட்டுள்ள இயற்கை வரலாறு ஆய்வு இயற்கை பொருள் மற்றும் உயினங்களின் இயல்பு குறித்த கல்வியாகும்.

இயற்கை வரலாற்றைக் கற்ற ஒருவர் *இயற்கையாளர்* அல்லது "இயற்கை வரலாற்றாளர்" என்று அறியப்படுகிறார்.

## மேற்கோள்கள்

## வெளியிணைப்புகள்

* A History of the Ecological Sciences by Frank N. Egerton
* Natural History Museum, London
* London Natural History Society
* Birmingham Natural History Society பரணிடப்பட்டது 2009-11-28 at the வந்தவழி இயந்திரம்
* Bombay Natural History Society, India
* Glasgow Natural History Society
* Manchester Microscopical & Natural History Society
* Scarborough Field Naturalists' Society பரணிடப்பட்டது 2012-12-24 at the வந்தவழி இயந்திரம்
* Sorby Natural History Society, Sheffield
* American Museum of Natural History, New York
* Burke Museum of Natural History and Culture, Seattle
* Field Museum of Natural History, Chicago
* Rhode Island Natural History Survey பரணிடப்பட்டது 2006-05-07 at the வந்தவழி இயந்திரம்
* Natural History New Zealand Ltd
* Natural History Network
* The Naturalist's Net Online Forum பரணிடப்பட்டது 2016-03-05 at the வந்தவழி இயந்திரம்
* Slater Museum of Natural History, Tacoma பரணிடப்பட்டது 2009-01-26 at the வந்தவழி இயந்திரம்
* University of Oregon Museum of Natural and Cultural History, Eugene
* Vancouver Natural History Society, Vancouver Canada பரணிடப்பட்டது 2007-09-28 at the வந்தவழி இயந்திரம்
* Western Society of Naturalists
# தாவரக் குடுவை

Pitcher of *நெப்பந்தஸ் டிஸ்டில்லடொரியா*. **A:** Honey-gland from attractive surface of lid. **B:** Digestive gland from interior of pitcher, in pocket-like depression of epidermis, opening downwards. **C:** Traverse section same.
**தாவரக் குடுவை** (*Pitcher plant*) இது ஊனுண்ணித் தாவர வகையைச் சார்ந்த இனம் ஆகும். இதனுள் பூச்சிகளைக் கவரும் வகையிலான தனிச் சிறப்பான திரவம் ஒன்று சுரக்கிறது. இதன் உள் பகுதியில் சுரக்கும் திரவத்தை உட்கொள்ள செல்லும் பூச்சிகளை இதன் மேல் பகுதியில் காணப்படும் இலையிலான பகுதி மூடிக்கொள்கிறது. இப்போது பூச்சியை இத்தாவரம் உணவாக உட்கொள்கிறது.

## பரவல்

இத்தாவரங்கள் கிழக்காசிய நாடுகளில் வளர்கிறது.

## குணம்

தன்னை நெருங்கி வரும் பூச்சிகளின் உடல்களை உட்கிரகித்து, மண்ணிலிருந்து பெறப்படும் நைட்ரேட் உணவூட்டத்தைச் சமன் செய்து கொள்ளவே இவ்வகைத் தாவரங்கள் இம்முறையை மேற்கொள்கின்றன.

## மேலும் படிக்க

* Juniper, B.E., R.J. Robins & D.M. Joel (1989). *The Carnivorous Plants*. Academic Press, London.
* Schnell, D. (2003). *Carnivorous Plants of the United States and Canada*. Second Edition. Timber Press, Oregon, U.S.A.

## வெளி இணைப்பு

* How does a pitcher plant attract, catch and trap insects
* Carnivorous plants can photosynthesise, so why eat flies?

விக்கிமீடியா பொதுவகத்தில்,
 Pitcher (plant)
என்பதில் ஊடகங்கள் உள்ளன.

## மேற்கோள்கள்
# துணையினம்

உயிரியல் வகைப்பாடு
**துணையினங்கள்** (இலத்தீன் : Subspecies)என்பது உயிரியல் வகைப்பாட்டியலின் மிகச்சிறிய அலகு ஆகும். இதனை உயிரியல் வகைப்பாட்டில், "subsp." என்றும், சில நேரங்களில் அதற்கு மாற்றாக "ssp." என்றும் குறிப்பர். இது பெயரீட்டுத் தரநிலையில், இனம் என்பதன் கீழ்நிலையின் துணை அலகாகப் பயன்படுகிறது. இருப்பினும், இதனை தனித்துப் பொருள் காண்பது கூடாது. இதோடு தொடர்புடைய, உயிரியல் இனத்தைக் கொண்டே, அடையாளமிடப் படவேண்டும் . இதில் காலத்தால் அழிந்த அற்றுவிட்ட இனமும் அடங்கும். பன்னாட்டு விலங்கியல் பெயரீட்டு குறியாக்கம்(International Code of Zoological Nomenclature (ICZN) ) முறைமைப் படி, இனத்திற்கு கீழ், இது இன்றியமையாதது ஆகும். தாவரவியல் பெயரிடலுக்கான அனைத்துலக நெறிமுறை முறைமைப்படியும், பிற நுண்ணுயிரிகளின் முறைமைப்படியும் இந்த அலகு, கட்டாயமில்லாமல் பயன்படுத்தப்படுகிறது. இந்த பெயரிடலால், ஒரு கலப்பின உயிரினத்தை உருவாக்குதல் எளிதாகும்.

## மேற்கோள்கள்
# பாசியியல்

**பாசியியல்** (*Phycology*) என்பது கடற்பாசி மற்றும் அல்காக்கள் பற்றிய அறிவியல் ஆய்வுத் துறையாகும். இது உயிர் அறிவியல் துறையின் கீழ் உள்ள தாவரவியல் பிரிவைச் சார்ந்ததாகும். நீர்வாழ் சூழ்நிலை மண்டலங்களில் பாசிகள் முதன்மை உற்பத்தியாளர்களாக இருப்பவையாகும். பெரும்பாலான ஆல்காக்கள் ஈரமான சூழலில் வாழும் மெய்க்கருவுயிரி, ஒளிச்சேர்க்கை தாவர உயிரினங்களாகும்.இதன் உடல் வேர், தண்டு, இலை என்று உயர் தாவரங்களைப்போல் வேறுபடுத்தி அறியமுடியாத ஒற்றை செல் மற்றும் நுண்தாவரஅமைப்பை கொண்டதாகும். இவை பூவாத்தாவர வகையைச் சார்ந்தது.

## வரலாறு

பண்டைய கிரேக்கர்கள் மற்றும் ரோமானியர்கள் இருவரும் ஆல்காக்களைப் பற்றி அறிந்திருந்தாலும், பண்டைய சீனர்கள் சில வகை பாசிகளை உணவாக பயிரிட்டுள்ளனர், ஆல்காக்களைப் பற்றிய அறிவியல் ஆய்வு 18 ஆம் நூற்றாண்டின் பிற்பகுதியில் 1757 ஆம் ஆண்டில் பெஹர் ஆஸ்பெக் என்பவரால் ஃபுகஸ் மாக்சிமஸ் (இப்போது எக்லோனியா மாக்சிமா) விளக்கம் மற்றும் பெயரிடலுடன் தொடங்கி டாசன் டர்னர் மற்றும் கார்ல் அடால்ஃப் அகர்த் போன்ற அறிஞர்களின் விளக்கப் பணிகளின் வழியே தொடர்ந்தது, 19 ஆம் நூற்றாண்டின் பிற்பகுதியில்தான் ஜே.வி.லாமௌரக்ஸ் மற்றும் வில்லியம் ஹென்றி ஹார்வி ஆகியோரால் ஆல்காக்களுக்குள் குறிப்பிடத்தக்க குழுக்களை உருவாக்க முயற்சிகள் மேற்கொள்ளப்பட்டன. ஆல்காக்களை அவற்றின் நிறமியின் அடிப்படையில் நான்கு முக்கிய பிரிவுகளாகப் பிரித்ததற்காக ஹார்வி "நவீன உயிரியலின் தந்தை" என்று அழைக்கப்படுகிறார்.

கடற்பாசிகளின் பன்முகத்தன்மையைக் கொண்ட கண்டம் ஆஸ்திரேலியா ஆகும், இங்கு 2,000க்கும் மேற்பட்ட பாசி இனங்களைக் கண்டறிந்துள்ளனர்.

## மேற்கோள்கள்

## வெளிஇணைப்புகள்

விக்கிமீடியா பொதுவகத்தில்,
 பாசியியல்
என்பதில் ஊடகங்கள் உள்ளன.

* Algae: The World's Most Important "Plants" video lecture by Russell Chapman from 2006.
*  British Phycological Society
*  International Phycological Society
*  Algological Studies is an international journal of phycology which publishes peer reviewed scientific papers of international significance from the entire field of algology (phycology)
*  AlgaeBase
*  Seaweed Site
*  ANSP Phycology Section
# மாதிரி இனங்கள்

சிக்னஸ் சிக்னஸ் (*Cygnus cygnus*) எனப்படும் ஹூப்பர் அன்னமானது சிக்னஸ் பேரினத்தின் மாதிரி உயிரினம் ஆகும்.
உயிரியல் வகைப்பாட்டில் எந்த ஒரு உயிரினம் அதன் இனத்திற்கு மாதிரியாக உள்ளதோ அவையே **மாதிரி இனங்கள்** ஆகும். இதே கருத்துப்படிவம் பேரினக்குழுக்களுக்குப் பயன்படுத்தப்படும்போது மாதிரிப் பேரினம் எனப்படுகிறது. இவை அவற்றின் குழுவிற்குப் பிரதிநிதியாக உள்ளன.

## உசாத்துணை
# ஆசிய யானை

| ஆசிய யானை |
| --- |
|  |
|  |
| காப்பு நிலை |
|  அருகிய இனம்  (IUCN 2.3) |
| உயிரியல் வகைப்பாடு |
| திணை: | விலங்கு |
| தொகுதி: | முதுகுநாணி |
| வகுப்பு: | பாலூட்டி |
| வரிசை: | Proboscidea |
| குடும்பம்: | எலிபன்டிடே |
| பேரினம்: | *Elephas* |
| இனம்: | E. maximus |
| இருசொற் பெயரீடு |
| Elephas maximus L, 1758 |
|  |
| Asian Elephant range |

**ஆசிய யானை** (அறிவியற் பெயர்: எலிஃவாஸ் மேக்சிமஸ்) யானையினத்தில் எஞ்சியுள்ள மூன்று சிற்றினங்களில் ஒன்றாகும். இவை பெரும்பாலும் இந்தியா, இலங்கை, இந்தியசீனத் தீபகற்பம் போன்றவற்றின் பெரும்பகுதிகளிலும் இந்தோனேசியாவின் சில பகுதிகளிலும் காணப்படுகின்றன. ஆசிய யானைகள் ஆப்பிரிக்க யானைகளை விட உருவத்தில் சிறியவை. இவற்றின் காதுகளும் ஆப்பிரிக்க யானைகளை விடச் சிறியதாகவே இருக்கின்றன. வளர்ந்த யானைக்காதுகளின் மேல் ஓரம் ஆசிய யானைக்கு வெளிப்புறம் மடிந்து இருக்கும், ஆப்பிரிக்க யானைக்கு உட்புறம் சுருண்டிருக்கும். ஆசிய யானைகள் ஏழில் இருந்து 12 அடி உயரம் வரை வளர்கின்றன. 3000 – 5000 கிலோகிராம் வரை எடை கொண்டவையாக உள்ளன.

## உடலமைப்பு

### தும்பிக்கை

யானையின் தனிச்சிறப்பான தும்பிக்கையானது அதன் மேலுதடும் மூக்கும் நீண்டு உருவானது. தும்பிக்கையின் நீளம் 1.5 முதல் 2 மீட்டர் GT வேலைகளுக்கும் தும்பிக்கை பயன்படுகிறது. யானையின் தும்பிக்கை ஏறத்தாழ 4 லிட்டர் நீர் கொள்ளும்.

## அச்சுறுத்தல்

துப்பாக்கி பயன்பாட்டுக்கு வந்த பிறகு ஆசிய யானைகள் தந்தத்துக்காகப் பெருமளவில் கொல்லப்பட்டன. இதைக் கவனித்த பிரித்தானிய அரசு 1871லேயே மதராஸ் ராஜதானியில் யானைகளை, பாதுகாக்கப்பட்ட உயிரினமாக அறிவித்தது.
ஆசிய யானைகள் ஒரு காலத்தில் ஆசியப்பகுதிகளில் பெரும்பான்மையான இடங்களில் வசித்தாலும் தற்போது 13 நாடுகளில் மட்டுமே வாழுகிறது. தமிழகத்தில் அகத்தியமலைத் தொடர் மற்றும் பெரியாறு மலைத் தொடர் போன்றவற்றில் உயிரியற் பல்வகைமை உள்ளதால் இங்கு கொஞ்சம் இவ்வகை யானைகளைப்பார்க்க முடிகிறது. பல அச்சுறுத்தல்களின் காரணமாக இவற்றின் எண்ணிக்கை நாளுக்கு நாள் குறைந்து கொண்டுள்ளது.

## துணை நூற்பட்டியல்

* ச, முகமது அலி; க, யோகானந்த் (நவம்பர் 2004). *யானைகள் அழியும் பேருயிர்*. மேட்டுப்பாளையம்: மலைபடு கடாம் பதிப்பகம். p. 117.

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 Elephas maximus
என்பதில் ஊடகங்கள் உள்ளன.

* Save Elephant Foundation
* International Elephant Foundation
* ElefantAsia: *Protecting the Asian elephant*
* Asian Elephants at the Zoological Gardens of the World
* Elephant Information Repository பரணிடப்பட்டது 2017-07-11 at the வந்தவழி இயந்திரம்
* WWF—Asian elephant species profile
* National Zoo Facts on Asian Elephant and a Webcam of the Asian Elephant exhibit
* Environmental Investigation Agency: *Illegal Wildlife Trade* : *Elephants* பரணிடப்பட்டது 2011-12-24 at the வந்தவழி இயந்திரம்
# எண்சார் வகைப்பாடு

**எண்சார் வகைப்பாடு** (*Numerical taxonomy*) என்பது உயிரியல் முறைமைகளில் ஒரு வகைப்பாடு அமைப்பாகும். இதில் உயிரலகு எண்ணியல் முறைகளின் மூலம் அவற்றின் தன்மை நிலைகளின் அடிப்படையில் தொகுக்கப்படுகிறது. இவற்றின் பண்புகளின் அகநிலை மதிப்பீட்டைப் பயன்படுத்துவதை விட, திரள் பகுப்பாய்வு போன்ற எண் வழிமுறைகளைப் பயன்படுத்தி உயிரியல் வகைப்பாட்டியலை உருவாக்குவதை இதன் நோக்கமாகக் கொண்டுள்ளது. 1963ல் இராபர்ட் ஆர். சோகல் மற்றும் பீட்டர் எச். ஏ சினீத் ஆகியோரால் முதன்முதலில் இந்த கருத்து உருவாக்கப்பட்டது. பின்னர் இது இவர்களால் விரிவுபடுத்தப்பட்டது. இவர்கள் இப்புலத்தை *பீனெடிக்ஸ்* என ஒட்டுமொத்த ஒற்றுமைகள் அடிப்படையிலும் கிளைப்பாட்டியல் என வடிவங்களின் அடிப்படையில் இரண்டாகப் பிரித்தனர். இதில் வகைப்பாடுகள் உயிரலகு மதிப்பிடப்பட்ட பரிணாம வரலாற்றின் கிளை வடிவங்களின் அடிப்படையில் அமைந்தன. சமீபத்திய ஆண்டுகளில், பல ஆய்வாளர்கள் எண் வகைபிரித்தல் மற்றும் *பீனெடிக்ஸ்* ஆகியவற்றை வேறுபடுத்தப்படித்திருந்தாலும் ஒத்த சொற்களாகக் கருதுகின்றனர்.

இது புறநிலை முறையாக இருந்தாலும், நடைமுறையில் குணாதிசயங்களின் தேர்வு மற்றும் மறைமுகமான அல்லது வெளிப்படையான மதிப்பிடல் முறையில் புலனாய்வாளருக்கு கிடைக்கக்கூடிய தரவு மற்றும் ஆராய்ச்சி ஆர்வங்களால் பாதிக்கப்படுகிறது. வகைப்பாட்டு வரைபடம் மற்றும் கிளைவரைபடம் உருவாக்குவதற்கு, தரவுகளின் அகநிலை தொகுப்புக்குப் பதிலாக எண்ணியல் முறைகளைப் பயன்படுத்தி வெளிப்படையான வழிமுறைகளை அறிமுகப்படுத்துவதே இதன் குறிக்கோளாக இருந்தது.

## மேலும் பார்க்கவும்

* உயிரியல் வகைப்பாடு

## மேற்கோள்கள்